Thomas Michael Strøm

Thomas Michael Strøm (født 29. september 1875 i Trongisvágur, død 13. januar 1956 i Tórshavn) var en færøysk politiker og fagforeningsmann.

Han var husmannssønn. Han ble skipstømrer på Tvøroyri, som i løpet av hans levetid vokste til en viktig fiskerihavn med mange jordløse arbeidere og håndverkere.

Fra 1918 til 1924 var Strøm innvalgt på det færøyske Lagtinget fra Suðuroy. Han representerte Sjálvstýrisflokkurin.

I 1915 var han med på å danne den faglige samorganisasjonen Fylking (opprinnelig Enigheden) på Tvøroyri. Han var formann i 1916, 1930 og 1931. Denne fagorganiseringen ble et viktig forløper for det sosialdemokratiske partiet Javnaðarflokkurin, som Strøm var med på å stifte i 1925.

Han var gift med Johanne (Hanna) Joensen. Datteren Ragnhild ble gift med lagtings- og folketingsmann og regjeringssjef på Færøyene Peter Mohr Dam, som representerte Javnaðarflokkurin.

Referanser 

Færøyske lagtingsmedlemmer
Personer fra Trongisvágur
Portal:Færøyene/artikler